Polisie soek vyf mans ná rooftog | Netwerk24
Polisie soek vyf mans ná rooftog
Die Robertson-polisie is op soek na vyf swart mans, vermoedelik gewapen, ná 'n gewapende rooftog in Nkqubela vroeg verlede Donderdagoggend.
Luidens 'n polisieverklaring het die voorval omstreeks 07:35 in Ntonzima­straat plaasgevind. "Die twee slagoffers was besig om brood af te lewer toe die verdagtes hulle met 'n vuurwapen gedreig het," het die polisiewoordvoerder, kol. Hendrik de Koker bevestig.
Die polisie is ontbied en met die aankoms van die polisie het die verdagtes reeds in die berge gevlug. Volgens De Koker is niemand in die voorval beseer nie.
. Die polisie versoek enigiemand wat hulle kan help met die ondersoek om die ondersoekbeampte, sersant Ngqakase by 023 626 8349 te bel.